## El Consell és informat de l'ajuda d'emergència acordada per a atendre les persones que van ser desallotjades a causa de l'incendi de Montitxelvo

*** Es va contractar un servei d'avituallament de desdejunis, dinars i sopars per a la població forçosament desallotjada pel sinistre forestal del passat 2 de novembre**

**Valencia.**

El Ple del Consell ha sigut informat de l'ajuda d'emergència per valor d'11.779,76 euros acordada per a pal·liar les conseqüències de l'incendi de Montitxelvo, declarat el passat 2 de novembre, que va afectar més de 2.000 hectàrees i va suposar el desallotjament dels seus habitatges de 850 persones.

Esta ajuda va consistir en la contractació del servei d'avituallament de desdejunis, dinars i sopars per a la població forçosament desallotjada per l'incendi, amb una mitjana de 115 serveis diaris.

La contractació es va realitzar atenent el règim excepcional previst per la Llei 9/2017, de 8 de novembre, de contractes del sector públic, per als casos en els quals l'Administració ha d'actuar de manera immediata a causa d'esdeveniments catastròfics o de situacions que suposen greu perill.

Fecha: 09/01/2024